als_Latn dik_Latn sag_Latn
Mogherini: Presidenti Putin po vepron kundër interesave të popullit rus
Nuk do të ketë asnjë ndërhyrje ushtarake në Ukrainë. Moska është në kërkim të një zgjidhjeje eksluzivisht paqësore të kësaj krize të rëndë të kthyer në tragjedi. Deklarata vjen nga ministri i Jashtëm rus Sergei Lavrov. Ndërkohë e sapozgjedhur në postin e saj si shefja e politikave të jashtme për Bashkimin Europian, Federika Mogerini u shpreh se diplomacia është rruga e vetme dhe se arritja tek një zgjidhje politike është në interesin e të gjithëve. Në një intervistë për “Corriere della sera”, ajo shton se Presidenti rus Putin në asnjë moment nuk ka respektuar marrëveshjet e vendit të tij, dhe se diplomacia nuk ka alternative. Sipas Mogerinit veprimet ruse janë në drejtim të kundërt pasi ka agresion ushtarak dhe provokime. Putin po dëmton dhe popullin e tij në këtë mënyrë, vazhdoi ajo duke përmendur vendosjen e sanksioneve të reja në rast se Moska nuk ndryshon qëndrim. Sanksione që do të kenë pasoja të rënda dhe për ekonominë ruse.
als_Latn als_Latn